নেপোলিয়ন বোনাপার্ট
নেপোলিয়ন দ্য বোনাপার্ট ১৭৬৯ সালের ১৫ আগস্ট ফ্রান্সের করসিকার এজাক্সিউ শহরে জন্মগ্রহণ করেন। তাঁর জন্মের মাত্র একবছর আগে দ্বীপটি জেনোয়া প্রজাতন্ত্র কর্তৃক ফ্রান্সকে দেওয়া হয়। পরবর্তীতে তিনি নেপোলিয়ন বোনাপার্ট নামেই অধিক পরিচিতি লাভ করেন। বোনাপার্ট পরিবার মূলত লুনিজিয়ানায় বসতি স্থাপনকারী লোম্বার্ড বংশোদ্ভূত তুস্‌কান গোত্রের অন্তর্ভুক্ত, যারা ইতালির একটি অভিজাত সম্প্রদায় হিসেবে বিবেচিত হতেন। পরিবারটি ফ্লোরেন্সে গমন করে এবং দুটি অংশে বিভক্ত হয়ে পড়ে। এদের মধ্যে অধিক গ্রহনযোগ্য, বোনাপার্ট-সারজানা, ফ্রান্স ত্যাগ করতে বাধ্য হন এবং ১৬শ শতাব্দীতে তৎকালীন জেনোয়া প্রজাতন্ত্রের অন্তর্ভুক্ত দ্বীপ করসিকাতে আগমন করেন।
ডিম ভাজি
ফ্রান্সের ঔটগ্যারোন অঞ্চলের বেসিয়েরেস (Bessières, Haute-Garonne) এর বার্ষিক বৃহৎ ইস্টার অমলেট প্রতিষ্ঠার কিংবদন্তি অনুযায়ী যখন নেপোলিয়ন বোনাপার্ট তাঁর বাহিনী নিয়ে ফ্রান্সের দক্ষিণাঞ্চল দিয়ে যাত্রা করছিলেন, তিনি সিদ্ধান্ত নিলেন বেসিয়েরেস শহরের কাছেই রাতটা কাটানোর। সেখানকার এক পান্থশালার মালিকের হাতে রান্না করা ডিম ভাজি খেয়ে নেপোলিয়ন এতই তৃপ্তি পেলেন যে তিনি শহরবাসীদের আদেশ দিলেন গ্রামের সব ডিম সংগ্রহ করে পরদিন একটি বৃহৎ আকারের ডিম ভাজি তৈরী করার।